
Kakva su pravila “vakf” i “ibtida'” prilikom učenja Kur’ana?


* 
* 
* 
* 
* 
* 
* 

 
Šta znače pravila vakf i ibtida’ prilikom učenja Kur’ana?

El-Vakfu vel-ibtida ili zastajanje i otpočinjanje, smatra se jednom od najvažnijih tema kada je riječ o učenju Kur’ana.


Dakle, treba znati gdje zastati i odakle otpočeti prilikom učenja, kako se ne bi iskrivilo ***[značenje](https://pitajucene.com/search/zna%C4%8Denje/questions/ "Pretraži pitanja o značenjima")*** ajeta.


U terminološkom smislu, izraz el-vakf označava prekidanje glasa (učenja) određeno vrijeme, kada se uzima vazduh, uz namjeru da se nastavi učiti.


Zastajanje biva na kraju ajeta ili u sredini, ali ne biva u sredini riječi niti u riječi koja je spojena pisanjem. Tokom zastajanja, mora se uzeti vazduh.


El-Ibtida je nastavak učenja nakon zastajanja ili početak učenja nakon prekidanja ili zastajanja.


Dakle, ova tematika je veoma važna, i zato Ibnul-Džezeri kaže: “Nakon što naučiš ispravno izgovarati harfove, moraš se upoznati sa pravilima zastajanja i otpočinjanja.“


